Document ID: 32004D0199

Odločba Komisije
z dne 27. februarja 2004
o spremembi Odločbe 93/52/EGS glede priznanja, da so nekatere province v Italiji uradno proste bruceloze
(notificirano pod dokumentarno številko K(2004) 558)
(Besedilo velja za EGP)
(2004/199/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/68/EGS z dne 28. januarja 1991 o pogojih v zvezi z zdravstvenim varstvom živali, ki urejajo trgovanje znotraj Skupnosti z ovcami in kozami [1], in zlasti točke II poglavja 1 Priloge A Direktive,
ob upoštevanju naslednjega:
(1) V Italiji je v provincah Rieti in Viterbo (regija Lazio) bruceloza (Brucella melitensis) že vsaj pet let obvezno prijavljiva bolezen.
(2) V provincah Rieti in Viterbo je vsaj 99,8 % gospodarstev za rejo ovc ali koz uradno prostih bruceloze. Ti provinci se nadalje zavezujeta, da bosta ravnali skladno s točko II(2) poglavja 1 Priloge A k Direktivi 91/68/EGS.
(3) Provinci Rieti in Viterbo bi morali biti posledično priznani, da sta uradno prosti bruceloze (Brucella melitensis).
(4) Odločbo Komisije 93/52/EGS z dne 21. decembra 1992 o ugotovitvi skladnosti nekaterih držav članic ali regij z zahtevami glede bruceloze (B. melitensis) in o priznanju statusa države članice ali regije, uradno proste te bolezni [2], bi bilo zato treba ustrezno spremeniti.
(5) Ukrepi, predvideni s to odločbo, so v skladu z mnenjem Stalnega odbora za prehransko verigo ljudi in zdravstveno stanje živali -
SPREJELA NASLEDNJO ODLOČBO:
Člen 1
Priloga II k Odločbi 93/52/ES se nadomesti z besedilom v Prilogi k tej odločbi.
Člen 2
Ta odločba je naslovljena na države članice.
V Bruslju, 27. februarja 2004

Labels: 18
6